**PAR JELGAVAS VALSTSPILSĒTAS PAŠVALDĪBAS 2024. GADA 25. APRĪĻA**

**SAISTOŠO NOTEIKUMU NR.24-7**

**“GROZĪJUMI JELGAVAS PILSĒTAS PAŠVALDĪBAS 2016. GADA**

**22. SEPTEMBRA SAISTOŠAJOS NOTEIKUMOS NR.16-19**

**“NEKUSTAMĀ ĪPAŠUMA NODOKĻA PIEMĒROŠANA JELGAVAS VALSTSPILSĒTAS ADMINISTRATĪVAJĀ TERITORIJĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums** | Saistošo noteikumu izdošanas mērķis ir noteikt nekustamā īpašuma nodokļa maksāšanas kārtību Jelgavas valstspilsētas administratīvajā teritorijā attiecībā uz daudzdzīvokļu dzīvojamo māju (tās daļu), kas ierakstīta zemesgrāmatā uz pašvaldības vārda un pašvaldībai piederošo vai piekritīgo zemi, uz kuras šī māja atrodas.  Līdz šim jautājums ir bijis noregulēts ar Jelgavas pilsētas pašvaldības 2014. gada 27. marta saistošiem noteikumiem Nr.14-6 “Nekustamā īpašuma nodokļa maksāšanas kārtība”. Minētie saistošie noteikumi izdoti saskaņā ar likuma “Par pašvaldībām” 46. pantu.  Atbilstoši Pašvaldību likuma Pārejas noteikumu 6. punktā noteiktajam, uz likuma “Par pašvaldībām” pamata izdotie saistošie noteikumi piemērojami līdz 2024. gada 30. jūnijam un šajā termiņā domei ir jāizdod jauni saistošie noteikumi.  Tādejādi tiesiskais regulējums, kas iepriekš ir bijis iekļauts Jelgavas pilsētas pašvaldības 2014. gada 27. marta saistošajos noteikumos Nr.14-6 “Nekustamā īpašuma nodokļa maksāšanas kārtība” ir redakcionāli integrēts un iestrādāts, kā grozījums Jelgavas valstspilsētas pašvaldības 2016. gada 22. septembra saistošajos noteikumos Nr.16-19 “Nekustamā īpašuma nodokļa piemērošana Jelgavas pilsētas administratīvajā teritorijā”.  Precizējums saistošajos noteikumos izstrādāts, ievērojot Vides aizsardzības un reģionālās attīstības ministrijas 16.05.2024. atzinumu Nr. 1-18/3095 “Par saistošajiem noteikumiem Nr.24-7”.  Redakcionāli tiek precizēts saistošo noteikumu izdošanas tiesiskais pamatojums, svītrojot no saistošo noteikumu tiesiskā pamatojuma atsauci uz likuma “Par nekustamā īpašuma nodokli” 2. panta 8.1 daļu, jo nesakrīt saistošo noteikumu un pamatredakcijas tiesiskais pamatojums.  Kā arī no saistošo noteikumu 1. punkta tiek svītrota atsauce uz likuma “Par nekustamā īpašuma nodokli” 3.1 pantu, jo tas nesatur deleģējumu pašvaldībai izdot saistošos noteikumus. |
| 1. **Fiskālā ietekme uz pašvaldības budžetu** | Saistošo noteikumu īstenošanas rezultātā nav paredzamas pašvaldības budžeta ieņēmumu vai izdevumu daļas izmaiņas.  Saistošie noteikumi precizēti saskaņā ar Vides aizsardzības un reģionālās attīstības ministrijas 16.05.2024. atzinumu Nr.1-18/3095 “Par saistošajiem noteikumiem Nr. 24-7”. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | Saistošiem noteikumiem nav ietekmes uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotajam regulējumam nav ietekmes uz konkurenci. |
| 1. **Ietekme uz administratīvajām procedūrām un to izmaksām** | Saistošo noteikumu piemērošanā privātpersona var vērsties Jelgavas valstspilsētas pašvaldības iestādes “Centrālā pārvalde” Finanšu departamentā. |
| 1. **Ietekme uz pašvaldības funkcijām un cilvēkresursiem** | Saistošo noteikumu izpildei nav nepieciešams veidot jaunas institūcijas, paplašināt esošo institūciju kompetenci vai veidot jaunas štatu vietas. |
| 1. **Informācija par izpildes nodrošināšanu** | Saistošo noteikumu izpildi nodrošina Jelgavas valstspilsētas pašvaldības iestādes “Centrālā pārvalde” Finanšu departaments. |
| 1. **Prasību un izmaksu samērīgums pret ieguvumiem, ko sniedz mērķa sasniegšana** | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  Pašvaldības izraudzītie līdzekļi ir leģitīmi, un rīcība ir atbilstoša normatīviem aktiem. |
| 1. **Izstrādes gaitā veiktās konsultācijas ar privātpersonām un institūcijām** | Saistošo noteikumu projekts un tam pievienotais paskaidrojuma raksts 26,03.2024. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 15.04.2024. Viedokļi nav saņemti. |

Jelgavas valstspilsētas pašvaldības domes priekšsēdētājs A.Rāviņš